Likumprojekts

**Grozījumi** [**Komercdarbības atbalsta kontroles likumā**](http://likumi.lv/doc.php?id=178987)

Izdarīt [Komercdarbības atbalsta kontroles likumā](http://likumi.lv/doc.php?id=69673) (Latvijas Republikas Saeimas un Ministru Kabineta Ziņotājs, 2003, 2.nr.; 2004, 9.nr.; 2006, 24.nr.; 2007, 23.nr.; 2008, 15.nr.; 2009, 10.nr.; 2013, 193.nr.) šādus grozījumus:

1. Papildināt 1.panta otro daļu ar 5.punktu šādā redakcijā:

"5) **Pakārtotās saistības** — saistības, tajā skaitā aizdevuma procentu izmaksas pienākums, kas komercsabiedrībai rodas no aizdevuma (neatkarīgi no noslēgtā darījuma veida) un kas, pamatojoties uz noslēgto līgumu ar komercsabiedrību, aizdevējam dod tiesības atprasīt aizdevumu pirms termiņa tikai komercsabiedrības maksātnespējas vai likvidācijas gadījumā un tikai pēc visu citu kreditoru prasījumu apmierināšanas, bet pirms akcionāru (dalībnieku) prasījumu apmierināšanas.”;

2. Papildināt likumu ar 7.1 pantu šādā redakcijā:

“**7.1 pants. Atbalsta atmaksa pirms pakārtoto saistību izpildes.**

Ja komercsabiedrība, kas nonākusi finanšu grūtībās, atbilstoši normatīvajiem aktiem par komercdarbības atbalstu saņem atbalstu, no komercdarbības atbalsta piešķiršanas līdz komercdarbības atbalsta sniegšanas beigām komercsabiedrībai, ievērojot Eiropas Komisijas lēmumā vai nacionālajos normatīvajos aktos par valsts atbalsta piešķiršanu noteikto un neatkarīgi no komercsabiedrības spēkā esošajām juridiskajām saistībām, ir aizliegts pildīt pakārtotās saistības, tai skaitā aizliegts atmaksāt aizdevumu, aprēķināt, uzkrāt vai izmaksāt par šādu aizdevumu procentus un citu atlīdzību.”

3. Papildināt pārejas noteikumus ar 15.punktu šādā redakcijā:

"15. Šā likuma 7.1 panta noteikumi piemērojami arī tām komercsabiedrībām, kurām komercdarbības atbalsts sniegts pirms šīs normas spēkā stāšanās."

Finanšu ministrs A.Vilks

04.06.2014. 16.05

216

L.Tiltiņa

67083857, Laura.Tiltina@fm.gov.lv